U-I-403/06
Datum: 2008-01-24T00:00:00.000+01:00
ecli: ECLI:SI:USRS:2008:U.I.403.06
vrsta: zakon
zadeva: ocena ustavnosti in zakonitosti predpisov in drugih splošnih aktov
objavljeno: Neobjavljeno | 24.01.2008
dokument: US27913
akt: Zakon o davčnem postopku (Uradni list RS, št. 21/06 – ur. p. b.) (ZDavP), 2. in 3. odst. 40. čl.
resitev: ustavitev
izrek: Postopek za preizkus pobude za začetek postopka za oceno ustavnosti drugega in tretjega odstavka 40. člena Zakona o davčnem postopku (Uradni list RS, št. 21/06 – ur. p. b.) se ustavi.
stavek: Postopek za preizkus pobude za začetek postopka za oceno ustavnosti predpisa se ustavi, če pobudnik v roku, ki ga določi Ustavno sodišče, ne da podatkov, potrebnih za nadaljevanje postopka.
odlocitev: sklep
geslo: 1.5.51.1.4.2 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Ustavitev postopka - Nedopolnitev pobude/zahteve.
1.4.51.5.2 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravovarstvena potreba v primeru, ko je predpis prenehal veljati - Med postopkom.
podlaga: Člen 25.4.2, Zakon o Ustavnem sodišču [ZUstS]
vlagatelj: Franc Skerbinek, s. p., Trbovlje
datum_vloge: 2006-10-16T22:00:00.000Z
datum_odlocitve: 2008-01-23T23:00:00.000Z

# U-I-403/06-5

# 24. 1. 2008

## SKLEP

Ustavno sodišče je v postopku za preizkus pobude samostojnega podjetnika Franca Skerbinka, s. p., Trbovlje, na seji 24. januarja 2008

### sklenilo:

**Postopek za preizkus pobude za začetek postopka za oceno ustavnosti drugega in tretjega odstavka 40. člena Zakona o davčnem postopku (Uradni list RS, št. 21/06 – ur. p. b.) se ustavi.**

## Obrazložitev

Pobudnik meni, da sta drugi in tretji odstavek 40. člena Zakona o davčnem postopku (v nadaljevanju ZDavP-1) v neskladju z drugim odstavkom 14. člena, 22. členom, s prvim odstavkom 49. člena, s prvim odstavkom 50. člena in prvim odstavkom 74. člena Ustave.

Z uveljavitvijo Zakona o davčnem postopku (Uradni list RS, št. 117/06 – ZDavP-2) je izpodbijana določba prenehala veljati. O ustavnosti predpisa, ki ne velja več, odloča Ustavno sodišče le, če so izpolnjeni pogoji iz 47. člena Zakona o Ustavnem sodišču (Uradni list RS, 64/07 – ur. p. b. – v nadaljevanju ZUstS). Zato je Ustavno sodišče pobudnika pozvalo, naj se izjavi, ali vztraja pri vloženi pobudi, oziroma naj pojasni, kako bi se v primeru ugotovitve, da izpodbijana določba ZDavP-1 ni bila v skladu z Ustavo, izboljšal njegov pravni položaj. Hkrati je bil tudi opozorjen, da Ustavno sodišče lahko postopek ustavi, če v danem roku ne bo dal zahtevanih pojasnil.

Ker pobudnik na poziv ni odgovoril, je Ustavno sodišče postopek ustavilo.

Ustavno sodišče je sprejelo ta sklep na podlagi druge alineje četrtega odstavka 25. člena ZUstS v sestavi: sodnici in sodniki dr. Janez Čebulj, dr. Zvonko Fišer, dr. Franc Grad, mag. Marta Klampfer, mag. Marija Krisper Kramberger in mag. Miroslav Mozetič. Sklep je sprejelo soglasno.

dr. Janez Čebulj

Sodnik